**Ministru kabineta noteikumu projekta “Profesionālās izglītības kompetences centra “Rīgas Valsts tehnikums” nolikums” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Profesionālās izglītības kompetences centra “Rīgas Valsts tehnikums” nolikums” (turpmāk – noteikumu projekts) mērķis ir aktualizēt Profesionālās izglītības kompetences centra "Rīgas Valsts tehnikums" nolikumu atbilstoši faktiskajai situācijai un aktuālajiem normatīvajiem aktiem.  Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts ir izstrādāts saskaņā ar Izglītības likuma 14.panta 7.1 punktu, kas nosaka, ka Ministru kabinets apstiprina valsts izglītības iestāžu (izņemot valsts augstskolu - atvasināto publisko personu) nolikumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz spēkā ir Profesionālās izglītības kompetences centra “Rīgas Valsts tehnikums” nolikums, kas apstiprināts ar Izglītības un zinātnes ministrijas 2016. gada 20. novembra rīkojumu Nr. 357.  Atbilstoši Izglītības likuma 14.panta 7.1 punktam un Pārejas noteikumu 43.punktam no 2018.gada 1.septembra valsts izglītības iestāžu nolikumus un grozījumus nolikumos apstiprina Ministru kabinets, līdz ar to ir sagatavots noteikumu projekts, kas paredz izdot jaunu Profesionālās izglītības kompetences centra "Rīgas Valsts tehnikums" (turpmāk – Rīgas Valsts tehnikums) nolikumu.  Rīgas Valsts tehnikumu nolikumu nepieciešams aktualizēt, tai skaitā attiecībā uz izglītības programmu īstenošanas vietām, pieaugušo izglītības un profesionālās izglītības funkcijām, prakses veidiem.  Papildus minētajam tiek veikti precizējumi, kas izriet no Izglītības likuma 14. panta 7.1 punktā noteiktā, ka valsts izglītības iestāžu nolikumus un grozījumus nolikumos apstiprina Ministru kabinets, kā arī citi precizējumi, lai aktualizētu Rīgas Valsts tehnikuma nolikumu atbilstoši izmaiņām normatīvajos aktos, tai skaitā fizisko personu datu aizsardzības jomā, un faktiskajai situācijai.  Patreiz Rīgas Valsts tehnikums izglītības programmas īsteno Rīgā (Kr.Valdemāra iela 1c, Dārzciema ielā 70, Ūnijas ielā 31 a) Balvos (Vidzemes iela 28), Krāslavā (Rēzeknes iela 45, Artilērijas iela 4, Aronsona iela 3), Talsu novada Laidzes pagastā, Limbažos (Zeļļu iela 9), Burtnieku novada Valmiermuižas pagastā (Dzirnavu iela 32).  Līdz šim izglītības īstenošanas vietas adreses tika norādītas profesionālās izglītības iestādes nolikumā. Minētās adreses mainās, tai skaitā arī veicot remontdarbus un īstenojot projektus uz laiku. Arī reģionālā reforma var ieviest izmaiņas. Līdz ar to, mainoties izglītības programmu īstenošanas vietas adresei, būtu jāizdara attiecīgi grozījumi izglītības iestādes nolikumā.  Profesionālās izglītības likuma 17.pants neparedz, ka profesionālās izglītības iestādes nolikumā obligāti norādāmas izglītības programmu īstenošanas vietas adreses. Informāciju par izglītības programmu īstenošanas vietas adresēm atbilstoši Izglītības likuma 24.panta otrās daļas 1.punktam iekļauj Izglītības iestāžu un citu Izglītības likumā noteikto institūciju reģistrā.  Atbilstoši Ministru kabineta 2015.gada 14.julija noteikumiem Nr. 397 “Izglītības iestāžu un citu Izglītības likumā noteikto institūciju reģistrācijas kārtība” (turpmāk – noteikumi Nr.397) 15.15.apakšpunktam Izglītības iestāžu un Izglītības likumā noteikto institūciju reģistrā norāda adresi atbilstoši Valsts adrešu reģistra informācijas sistēmas datiem izglītības programmas īstenošanas vietai, kuras izveide ir saskaņota ar izglītības iestādes dibinātāju. Atbilstoši Profesionālās izglītības likuma 14.panta pirmajai daļai valsts profesionālās izglītības iestādes dibina, reorganizē un likvidē Ministru kabinets pēc Izglītības un zinātnes ministrijas vai citas ministrijas ierosinājuma.  Ievērojot to, ka atbilstoši noteikumiem Nr. 397 izglītības īstenošanas vietas izveide saskaņojamas ar dibinātāju, kas šajā, gadījumā ir Ministru kabinets, kā arī lai tehnikuma izglītības programmu īstenošanas vietas adreses maiņas gadījumā nebūtu jāgroza Ministru kabineta noteikumi, noteikumu projektā tiek paredzēts, ka tehnikums izglītības programmu īstenošanas vietas saskaņo ar Izglītības un zinātnes ministriju, ka šajā gadījumā pildīs dibinātāja pienākumus kā tā pārstāvis.  Rīgas Valsts tehnikuma nolikumā ir precizēti Rīgas Valsts tehnikuma uzdevumi, tai skaitā iekļauti uzdevumi, ko tas pilda ka profesionālās izglītības kompetences centrs. Atbilstoši Ministru kabineta 2013.gada 19.marta noteikumiem Nr. 144 “Profesionālās izglītības kompetences centra statusa piešķiršanas un anulēšanas kartība” minētos uzdevumus Rīgas Valsts tehnikums veic vismaz divās nozarēs atbilstoši noteikumu projekta 11.puntā minētajām tematiskajām jomām.  Noteikumu projektā noteikts, ka Rīgas Valsts tehnikums papildus pieaugušo, interešu izglītības, profesionālās tālākizglītības un neformālās izglītības funkcijām veic arī pieaugušo profesionālās izglītības un profesionālās pilnveides funkcijas.  Noteikumu projektā precizēts, ka Rīgas Valsts tehnikums pēc saskaņošanas ar ministriju var īstenot profesionālās tālākizglītības, profesionālās pilnveides, interešu un citas izglītības programmas.  Noteikumu projektā ir ietvertas Profesionālās izglītības likuma 17. pantā noteiktās prasības. |
| 3. | Projekta izstrādē iesaistītās institūcijas un publiskas personas kapitālsabiedrības | Rīgas Valsts tehnikums un Izglītības un zinātnes ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz Rīgas Valsts tehnikumu un tā personālu, kā arī izglītojamiem un viņu vecākiem. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nodrošinās Rīgas Valsts tehnikuma darbību. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Noteikumu projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildē būs iesaistīts Rīgas Valsts tehnikums un tā personāls. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz valsts pārvaldes funkcijām un institucionālo struktūru. |
| 3. | Cita informācija | Nav. |

Izglītības un zinātnes ministre Ilga Šuplinska

Vīza:

Valsts sekretāre Līga Lejiņa

*Terinka, 67047975*

*Inese.Terinka@izm.gov.lv*